
Către,




BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra proiectului de Lege privind instituirea zilei de 3 iunie ca Ziua naţională a bicicletei, transmis Comisiei pentru administraţie publică şi amenajarea teritoriului pentru dezbatere şi avizare în fond, în procedură obișnuită, cu adresa nr. PL. x 610 din 6 octombrie 2020.
PREŞEDINTE,
Angelica FĂDOR

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T      

asupra proiectului de Lege privind instituirea zilei de 3 iunie ca 
Ziua naţională a bicicletei


În conformitate cu prevederile art. 94 din Regulamentului Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură obişnuită, cu proiectul de Lege privind instituirea zilei de 3 iunie ca Ziua naţională a bicicletei, transmis cu adresa nr. PL. x 610  din 6 octombrie 2020, înregistrat cu nr. 4c-7/448 din 07 octombrie 2020.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare.

Senatul, în calitate de primă Cameră sesizată, a adoptat proiectul de lege în şedinţa din 30 septembrie 2020.


Consiliul Legislativ avizează favorabil proiectul de lege (nr.781/07.08.2020);


Consiliul Economic şi Social avizează favorabil proiectul de lege (nr.6182/24.07.2020).

Proiectul de lege are ca obiect de reglementare instituirea Zilei naţionale a bicicletei în data de 3 iunie. Ziua bicicletei poate fi marcată de către autorităţile publice centrale şi locale, de către societatea civilă şi persoane fizice şi juridice, prin organizarea şi/sau participarea la programe şi manifestări educative, de voluntariat, cu caracter social sau sportiv, consacrate informării şi conştientizării beneficiilor oferite de mersul pe bicicletă. Autorităţile administraţiei publice centrale şi locale pot acorda sprijin logistic şi pot aloca fonduri din bugetele proprii în vederea organizării şi derulării în bune condiţii a manifestărilor prevăzute la alin.(1), în limita alocaţiilor bugetare aprobate.
         
Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a examinat proiectul de lege în şedinţa online din 2 noiembrie 2020.


La lucrările Comisiei au fost prezenţi membri ai Comisiei, conform listei de prezență.

La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, în calitate de invitat: domnul Horea-Arthur ȘARLEA, Subsecretar de stat în cadrul Ministerului Lucrărilor Publice, Dezvoltării și Administrației.

În urma dezbaterilor şi a opiniilor exprimate, membrii Comisiei au hotărât, cu majoritate de voturi, adoptarea proiectului de Lege privind instituirea zilei de 3 iunie ca Ziua naţională a bicicletei, în forma adoptată Senatului.

În funcţie de obiectul şi conţinutul său, proiectul de lege face parte din categoria legilor ordinare.
                         PREŞEDINTE,                                                 SECRETAR,

                           Angelica FĂDOR                                           Andrei NICOLAE
Consilier parlamentar, Alina Veisa

